РЕГЛАМЕНТ (ЕО) № 675/2008 НА КОМИСИЯТА
от 16 юли 2008 година
за изменение на Регламент (ЕО) № 1236/2005 на Съвета относно търговията с някои стоки, които биха могли да бъдат използвани с цел прилагане на смъртно наказание, изтезания или други форми на жестоко, нечовешко или унизително отнасяне или наказание
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1236/2005 на Съвета от 27 юни 2005 г. относно търговията с някои стоки, които биха могли да бъдат използвани с цел прилагане на смъртно наказание, изтезания или други форми на жестоко, нечовешко или унизително отнасяне или наказание (1), и по-специално член 12, параграф 1 от него,
като има предвид, че:
(1)
Приложение I към Регламент (ЕО) № 1236/2005 съдържа списък на компетентните органи, натоварени с извършването на специфични задачи по прилагането на този регламент.
(2)
Белгия, Чешката република, Дания, Естония, Гърция, Испания, Франция, Италия, Латвия, Люксембург, Нидерландия, Полша, Румъния, Словения, Словакия и Обединеното кралство поискаха изменение на информацията, засягаща техните компетентни органи. Адресът на Комисията също така следва да бъде изменен.
(3)
Уместно е да се публикува актуализираният пълен списък на компетентните органи,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1236/2005 се заменя с текста от приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 юли 2008 година.